### Beslutning

Godkendt, med bemærkning om at udvalget udtrykker bekymring om bygningshøjderne.

Mike Mortensen (O) og Karina Skov (F) stemmer imod med bemærkning om at den forventede bygningshøjde er en etage for højt.

### Sagsfremstilling

## Resume og sagens baggrund

En projektudvikler har anmodet kommunen om at igangsætte planlægningen for at omdanne et nuværende, mindre erhvervsområde, til boligområde for en etageboligbebyggelse ved [adresse] 28, Kalundborg. Omdannelsen vil forudsætte, at der udarbejdes et tillæg til kommuneplanen samt en lokalplan. Sagen lægger op til Udvalgets beslutning om at igangsætte en planlægning, der gør det muligt at realisere projektet.

## Indstillinger

Chefen for Plan, Byg og Miljø indstiller, at planlægningen igangsættes.

## Behandling

Teknik- og Miljøudvalget.

## Sagsfremstilling

Projektområdet på ca. 6.600 m2 ligger i byzone og omfatter matr. nr. 74 fm, 75 ly og 144 d, [adresse]. på hhv. [adresse] 28, Stationsvej 3D og Stationsvej 1, Kalundborg.  Området afgrænses mod nord og øst af [adresse] og [adresse], mod øst af boliger og mod syd af jernbanen. Se oversigtskort bilag 1.

Området er i kommuneplanen udlagt til lettere erhverv i form af kontor- og serviceerhverv, let industri og håndværk. Den nordlige del af området udnyttes i dag til erhverv med ældre erhvervsbebyggelse, mens den resterende del af området henligger ubebygget. Området er desuden omfattet af den ældre Partiel Byplanvedtægt nr. 1 for industri- og boligområde syd for [adresse]. Asger Jessen.

*Om projektet*Der er ikke udarbejdet et egentligt projektbeskrivelse, men der er fremsendt et projektoplæg, vedlagt som bilag 2.

Ansøger påtænker et bebyggelse i fire etager, mod øst og syd, en højde som ansøger vurderer nærområdet kan bære og som kan bidrage til at definere gadeforløbet og afskærme mod jernbanen. Herudover skal området indrettes med parkeringsarealer og fælles friarealer, hvor også regnvandshåndtering indtænkes.

*Planlægning*At gennemføre projektet forudsætter, at der gennemføres et tillæg til kommuneplanen, der ændrer områdets anvendelse fra erhverv til boligformål med dertilhørende relevante rammebestemmelser. Derudover skal udarbejdes en lokalplan, der angiver detaljerede bestemmelser for områdets omdannelse og udvikling.

*Administrationens anbefaling*Projektet er i god tråd med kommunens mål om at arbejde for flere boliger i bymidten og understøtter behovet  fremme omdannelse og byfortætning hvor det er relevant. Som udgangspunkt er det fornuftigt at tænke i at udnytte grunden i højden. I hvilken etagehøjde der vil kunne bygges i området må dog bero på en nærmere vurdering med hensyn til fx lys- og skyggeforhold, og hvordan området bedst kan disponeres og varetage de forskellige hensyn.

Administrationen anbefaler, at projektet fremmes ved at igangsætte arbejdet med at tilvejebringe det nødvendige plangrundlag. Det forudsættes, at ansøger bidrager til lokalplanarbejdet og leverer de nødvendige tekniske redegørelser, bl.a. i forhold til støj og trafik.

## Økonomiske konsekvenser

Ingen.